
Tasg 3

Diogelu a gweithio mewn sefyllfaoedd cymhleth - Astudiaeth Achos

Canllawiau:
Gwnewch yn siŵr eich bod yn bodloni’r Safonau Galwedigaethol Cenedlaethol a’r Canlyniadau Dysgu penodol ar gyfer y dasg hon (gweler y llawlyfr). 

	Cwestiwn:
Cwblhewch astudiaeth achos myfyriol, beirniadol ar sail asesiad a wnaed gydag eraill, yn eich maes gwaith chi, sy'n ymwneud â diogelu un ai oedolyn neu blentyn. Dangoswch sut mae'r achos yn berthnasol, neu sut y gallai fod yn berthnasol, i ddeddfwriaeth,  polisïau, strategaethau a gweithdrefnau’n ymwneud â diogelu (gan gynnwys dangos dealltwriaeth o’r rhyng-gysylltiad rhwng darparu gwasanaethau cymdeithasol yng Nghymru o fewn y Deyrnas Unedig, yr Undeb Ewropeaidd (UE) a’r tu allan i’r UE). Rhaid i chi ddangos eich dealltwriaeth o integreiddio dadansoddi wrth asesu, cydweithio a chymhwyso barn broffesiynol mewn sefyllfaoedd cynyddol gymhleth a’r defnydd o theorïau gwaith cymdeithasol. Rhaid i chi gyfeirio at agweddau penodol o weithio yng Nghymru. 


4000 o eiriau (+/- 10%: dylech gynnwys nifer y geiriau ar ddiwedd pob adran).


Byddaf yn edrych ar achos person ifanc a bydd yn cael ei adnabod fel person 2. Rwyf wedi bod yn weithiwr cymdeithasol ar 2 o fewn tîm plant yr awdurdod lleol am 7  mis,  ac mae 2 yn cael ei adnabod fel merch gwyn Cymraeg, sydd yn byw mewn ardal wledig yn Ngogledd Cymru.  

Roedd cyfathrebu â 2 yn cael ei gynnal drwy gyfrwng y Saesneg. Er ei bod yn deall ac yn gallu siarad Cymraeg, mae 2 yn teimlo’n fwy cyfforddus yn defnyddio’r Saesneg. Yn unol ag egwyddorion y cynnig actif o fewn y fframwaith strategol Mwy na Geiriau (Llywodraeth Cymru, 2022), roedd yn hanfodol sicrhau bod 2 yn cael y cynnig actif i gyfathrebu yn yr iaith o’i dewis. Mae hyn yn galluogi ei hanghenion i gael eu hadnabod, eu deall a’u parchu’n effeithiol, gan roi pwyslais rhagweithiol ar ei hurddas a’i hawliau fel unigolyn (Gofal Cymdeithasol Cymru, 2025).

Wrth ddefnyddio model John (1995) i fyfyrio ar fy rôl yn y broses diogelu 2, roedd yn bwysig imi ddeall y gyfraith a rôl deddfwriaeth o fewn fy ymarfer. Mae’r gallu i fyfyrio yn hanfodol mewn gwaith  chymdeithasol gan ei fod yn gwella ansawdd gofal drwy ddysgu o brofiadau ac yn helpu i ddeall yn well pam y cafwyd penderfyniadau eu gwneud, ac i ddeall emosiynau penodol, ac i gefnogi dysgu parhaus a datblygu dulliau gweithio (Koshy et al, 2017).  

Mae model John (1995) yn amlinellu cyfres o gamau sy’n dechrau gyda disgrifio a myfyrio ar brofiadau penodol. Mae’r dull hefyd yn sicrhau archwiliad systematig o ffactorau a allai fod wedi dylanwadu ar y sefyllfa, gan alluogi dysgu yn broffesiynol drwy werthuso profiadol. Trwy gymhwyso’r dull hwn cyn, yn ystod ac yn dilyn sefyllfaoedd sy’n codi pryderon lles. Gweithiais yn unol ag egwyddorion y Ddeddf Gwasanaethau Cymdeithasol a Lles (Cymru) 2014 a’r canllawiau statudol perthnasol, gan sicrhau bod yr ymarfer yn adlewyrchu dull sy’n seiliedig ar hawliau, yn hyrwyddo urddas, ac yn sicrhau bod ymateb yn briodol i anghenion unigol.

Mae Cymru wedi datblygu dull gwaith cymdeithasol sy’n symud yn raddol i ffwrdd o fframweithiau traddodiadol y DU. Er bod Deddf Plant 1989 yn parhau i fod yn sail bwysig—yn enwedig o ran diffiniad niwed sylweddol ac ymholi i bryderon, mae Cymru wedi sefydlu trefn ddeddfwriaethol sydd yn benodol yn adlewyrchu cyd-destun cymdeithasol a’i blaenoriaethau polisi ei hun. Mae’r datblygiad hwn yn dangos ymrwymiad i system sy’n rhoi pwyslais cryfach ar hawliau ac lles sy’n canolbwyntio ar yr unigolyn, gan gryfhau hunaniaeth broffesiynol gwaith cymdeithasol yng Nghymru.

Yn dilyn cyhoeddi Gwasanaethau Cymdeithasol Cynaliadwy i Gymru: Fframwaith ar gyfer Gweithredu (2011), cyflwynwyd Deddf Gwasanaethau Cymdeithasol a Llesiant (Cymru) 2014. Mae’r ddeddf yn adeiladu ar elfennau allweddol o Ddeddf Plant 1989, yn sefydlu dull sy’n canolbwyntio ar hawliau, llesiant ac anghenion unigolion yng Nghymru. Mae’n pwysleisio ar cydweithredu, atal a chynaliadwyedd, gan adlewyrchu gwerthoedd Cymreig mewn ymarfer cymdeithasol cyfoes. 

Yn ogystal, mae’r Ddeddf GCaLL (Cymru) yn galluogi gweithwyr cymdeithasol i integreiddio deddfwriaeth berthnasol arall mewn yn eu hymarfer, gan gynnwys Mesur Hawliau Plant a Phobl Ifanc (Cymru) 2011, Deddf Cydraddoldeb 2010, ac egwyddorion rhyngwladol megis Cytundeb y Cenhedloedd Unedig ar Hawliau’r Plentyn (1989) (CENHU 1989). Mae’r dull hwn yn cryfhau’r gallu i weithredu’n foesegol ac yn gyfreithiol wrth ddiogelu ac hyrwyddo lles plant a phobl ifanc. 
 
Mae diogelu o fewn gwasanaethau cymdeithasol yng Nghymru yn cael ei lywio gan Ddeddf Gwasanaethau Cymdeithasol a Llesiant (Cymru) 2014, mae wedi sefydlu dull hawliau sy’n rhoi llais, dewis a rheolaeth unigolion wrth wraidd pob penderfyniad ac ymyriad. O dan Ran 7 o’r Ddeddf, mae gan awdurdodau lleol a’u asiantaethau sydd yn cydweithio ddyletswydd statudol i adnabod ac ymateb i risg o niwed, gan weithio’n aml asiantaethol i sicrhau diogelwch a lles plant ac oedolion mewn perygl. Caiff y ddeddfwriaeth ei weithredu drwy Weithdrefnau Diogelu Cymru, sy’n darparu fframwaith gweithredol ar gyfer asesu risg, rhannu gwybodaeth a chydlynu camau diogelu, caiff hyn ei wneud drwy integreiddio egwyddorion sydd yn atal, cydweithredu a chynaliadwy, mae’r system ddiogelu yng Nghymru yn hyrwyddo ffordd sy’n canolbwyntio ar yr unigolyn ac yn sicrhau bod ymyriadau perthnasol yn cael ei wneud sydd yn seiliedig ar dystiolaeth broffesiynol gadarn.

Wrth ystyried fy nghyfrifoldebau o dan Ddeddf Gwasanaethau Cymdeithasol a Llesiant (Cymru) 2014, mae’n bwysig cydnabod y pwyslais ar alluogi unigolion a sicrhau bod eu llais, eu dewis a’u rheolaeth yn ganolog i’r gwasanaethau a chaiff ei ddarparu. Mae dealltwriaeth gadarn o’r ddeddfwriaeth a’r rôl broffesiynol yn galluogi ymarfer effeithiol o fewn polisïau lleol a chenedlaethol, gan sicrhau bod anghenion a hawliau’r unigolyn—yn yr achos hwn, unigolyn 2—yn parhau i lywio pob ymyriad. 

Codwyd pryderon difrifol ynghylch diogelu pan ddaeth y teulu i sylw’r heddlu yn dilyn amheuaeth o weithgaredd sydd yn ymwneud â chyffuriau yn y cartref. Yn sgil ‘raid’ cyffuriau, darganfuwyd 2 yn ei hystafell wely yn ysmygu cyffuriau gyda aelod o’r teulu sydd yn oedolyn. Yn ogystal, roedd brawd a chwaer iau 2 hefyd yn bresennol yn y tŷ ar yr adeg hon. Codwyd pryderon sylweddol ynghylch diogelwch, lles ac amgylchedd byw’r plant, ac yn galw am ymyriad priodol yn unol â phrosesau diogelu statudol. 

 
Mae’r Gweithdrefnau Diogelu Cymru (GDC) a’r canllawiau cysylltiedig (Gofal Cymdeithasol Cymru, 2025b) wedi eu datblygu i gefnogi ymarferwyr drwy ddarparu fframwaith ymarferol ar gyfer gweithdrefnau diogelu Cymru, yn unol â gofynion Rhan 7 o Ddeddf Gwasanaethau Cymdeithasol a Llesiant (Cymru) 2014. Maent hefyd yn tynnu ar adrannau perthnasol o’r canllaw statudol Gweithio Gyda’n Gilydd i Ddiogelu Pobl – Cyfrol 5 (Llywodraeth Cymru, 2018a), sy’n amlinellu dulliau cydweithredol ar gyfer diogelu unigolion sydd mewn perygl.  

Oherwydd y pryderon diogelu, roedd yn angenrheidiol dilyn y canllawiau perthnasol, gan gynnwys cynnal trafodaeth aml asiantaethol rhwng y gweithiwr cymdeithasol a’r heddlu er mwyn rhannu gwybodaeth a chytuno ar y camau nesaf. O dan Adran 47 o Ddeddf Plant (1989), mae’n ofynnol cynnal ymholiadau drwy siarad â’r unigolyn a’r teulu i asesu’r sefyllfa. Gan nad oeddwn wedi cwblhau’r hyfforddiant angenrheidiol i arwain ymholiad o’r fath, roedd yn briodol i weithiwr cymdeithasol cymwys o fewn y tîm ymgymryd â’r broses asesu. Ar sail y dystiolaeth a gasglwyd, penderfynwyd mai’r cam nesaf oedd cychwyn y broses o gofrestru unigolyn 2 ar y rhestr amddiffyn plant. 

Yn dilyn asesu risg, mi oedd yn angenrheidiol bod cyfarfod aml asiantaethau yn cael ei gynnal er mwyn cynllunio’r cynllun o amddiffyn os yn penderfynu i 2 fynd ar y gofrestr, pwrpas yr cyfarfod ydi i rhannu gwybodaeth rhwng yr asiantaethau sydd yn cyd-weithio gyda’r teulu, sef gwasanaethau cymdeithasol, yr heddlu, iechyd ac addysg. Wrth wneud hyn mae’r sefyllfa yn cael ei asesu yn ogystal a llais y person ifanc ac y teulu ac yn cael eu clywed, yn dilyn yr cyfarfod dechreuol mi gafwyd ei gytuno bod 2 a’i brawd ai chwaer fengach i gael eu rhoi ar y gofrestr amddiffyn plant, felly bydd angen cyfarfod aml asiantaethol bob 4-6 wythnos er mwyn sicrhau bod cefnogaeth cywir a perthnasol yn cael eu rhoi i'r teulu. 

Os gwelir bod risgiau neu beryglon uniongyrchol, cyfrifoldeb ar y awdurdod lleol yw i gynnal ymchwiliad o dan Adran 47 o Ddeddf Plant 1989. Bydd rhaid cwblhau’r ymchwiliad o fewn 10 diwrnod gwaith ac mae’n cynnwys asesiad penodol o’r pryderon a gafwyd ei rhannu er mwyn cadarnhau a oes potensial am niwed sylweddol, yn ogystal â’r tebygolrwydd y bydd y niwed hynny yn parhau ac yn rhoi’r unigolyn mewn risg o berygl. Bydd canlyniad yr ymchwiliad yn penderfynu ar y camau nesaf.

Os cadarnheir y pryderon ond nad oes risg o niwed parhaus, caiff y plentyn a’r teulu eu hasesu o dan Adran 21 o Ddeddf Gwasanaethau Cymdeithasol a Llesiant (Cymru) 2014. Mae hwn yn asesiad sy’n canolbwyntio ar yr unigolyn, gyda’r posibilrwydd y caiff unrhyw anghenion a nodir eu diwallu drwy Adran 37, ac o bosibl drwy gytuno ar gynllun gofal a chymorth o dan Adran 54 o’r un Ddeddf. 

Fel arall, os bydd cadarnhad bod pryderon ac bod yn debygol o barhau, mae ymarferwyr yn dilyn Rhan 7 o Ddeddf Gwasanaethau Cymdeithasol a Llesiant (Cymru) 2014, fel gwelir o fewn y canllawiau diogelu (Llywodraeth Cymru, 2018a) a’r canllawiau diogelu Cymru, er mwyn diogelu unigolion. Os oes tystiolaeth o niwed sylweddol, bydd y sefyllfa’n symud i’r broses amddiffyn plant, gyda’r cam cyntaf yn cynnwys cynhadledd achos. Mae’r cynadleddau hyn yn hanfodol i ddiogelu plant, drwy gael gweithwyr proffesiynol, rhieni ac, os yn briodol, pobl ifanc at ei gilydd i asesu risgiau, cynllunio mesurau diogelwch, a chofrestru plant mewn perygl o fewn 15 diwrnod gwaith i’r ymchwiliad Adran 47. 

Os caiff plentyn ei roi ar y gofrestr amddiffyn plant, bydd angen dilyn y prosesau a nodir yn y canllawiau (Llywodraeth Cymru, 2018), gan gynnwys ymweliadau statudol a chyfarfodydd craidd rheolaidd i fonitro a thrafod y cynllun rheoli risg, gyda therfynau amser clir i’w dilyn. Yn dibynnu ar unrhyw newidiadau cadarnhaol neu negyddol, cynhelir cynadleddau adolygu i ailystyried y risgiau. O ganlyniad i’r adolygiad, gall plentyn gael ei ddadgofrestru o’r broses amddiffyn plant, mae bosib i’r yr awdurdod lleol  cyngor cyfreithiol ynghylch gwneud cais am orchymyn gofal o dan Adran 31 o Ddeddf Plant 1989. Pe bai hyn yn digwydd, byddai unrhyw blentyn sy’n destun gorchymyn gofal yn dod yn blentyn sy’n derbyn gofal.  

Wrth weithredu yn unol â’r egwyddorion, a dilyn canllawiau Gweithio gyda’n gilydd i ddiogelu pobl, mae’n sicrhau bod 2  yn teimlo’n ddiogel ac bod ei llais wedi’u clywed. Mae’n bwysig cydweithio’n effeithiol â’r heddlu, ac yn hyrwyddo cynhwysiant ac ymarfer gwrth-ormes fel y nodir yng Nghod Ymarfer Proffesiynol Gofal Cymdeithasol (2017). 

Yn dilyn tystiolaeth bod risg, ac i enw 2 fynd ar y rhestr amddiffyn plant, roedd yn hanfodol cynnal ymweliad â’r cartref er mwyn egluro’n glir beth mae bod ar y gofrestr yn ei olygu. Yn ôl Gweithio Gyda’n Gilydd i Ddiogelu Pobl (Llywodraeth Cymru, 2018), mae cofrestru yn cyfeirio at y camau ffurfiol a gymerir i ddiogelu plant sydd mewn perygl o niwed. Yn yr achos hwn, y prif ffactor risg oedd camddefnyddio sylweddau. 

Mae ymchwil yn dangos bod camddefnyddio sylweddau gan rieni yn gallu cael effaith ddifrifol ar blant, gan gynyddu’r risg o esgeulustod, camdriniaeth a datblygiad emosiynol gwael (Cleaver, Unell & Aldgate, 2011). Gall hefyd greu amgylchedd cartref ansefydlog neu beryglus, gan gynyddu’r tebygolrwydd y bydd plant yn dechrau defnyddio sylweddau eu hunain, sy’n eu rhoi mewn perygl pellach o niwed (Kroll, 2004). 

Yn ystod fy mhrofiad dysgu mewn ymarfer, datblygais ddefnydd o fodel dysgu profiadol Kolb (2015) fel dull o ddysgu drwy brofiadau – offeryn a model a fu’n gymorth i mi mewn sefyllfaoedd anodd yn y gorffennol. Mae model Kolb (2015, tud. 20–25) yn seiliedig ar gylch pedwar cam sy’n egluro’r broses ddysgu. Mae’r ddau gam cyntaf yn cynnwys y profiad pendant a’r arsylwi myfyriol. Dilynir hyn gan gysylltu profiadau blaenorol a gwybodaeth drwy gam cysyniadoli haniaethol, ac yn olaf, profi damcaniaethau drwy gam arbrofi gweithredol. Fel y nododd Kolb (2015, tt. 49–50), mae’r model dysgu profiadol yn fframwaith sy’n egluro sut mae pobl yn dysgu, ac yn fy annog i fel dysgwr i fyfyrio ar fy mhrofiadau personol ac ennill annibyniaeth wrth wynebu sefyllfaoedd cymhleth. 

Wrth ymweld â chartref 2 a egluro’r pryderon am effaith o gamddefnyddio sylweddau gan y rhiant, ac yn unol â cham 2 model Kolb, sef arsylwi myfyriol, datgelodd y sgwrs gyda 2 y diffyg o ymwybyddiaeth ganddi a’i rieni o effaith camddefnyddio cyffuriau ar lesiant y plant. Fel nodwyd Thompson (2016), mae myfyrio yn hanfodol i ddatblygu ymarfer sensitif ac ymatebol, gan alluogi’r gweithiwr cymdeithasol i ddeall sut mae profiadau’n siapio dealltwriaeth broffesiynol. 

Fel y nodwyd gan Galvani (2015), gall camddefnyddio sylweddau greu amgylchedd cartref ansefydlog, lle mae plant yn wynebu risg uwch o esgeulustod emosiynol a chorfforol. Defnyddiais y wybodaeth hon i lywio fy ngham nesaf yn y cylch dysgu – cysyniadoli haniaethol gan gysylltu’r profiad â chanllawiau Diogelu cymru a theorïau datblygiad plant. 

Mi weithredais drwy arbrofi gweithredol, drwy drefnu cyfarfod aml asiantaeth. Fel y nododd Kolb (2015, tt. 49–50), mae’r cam hwn yn cynnwys profi damcaniaethau mewn sefyllfaoedd go iawn, gan arwain at ddysgu dyfnach ac annibyniaeth broffesiynol. 

Gan nad aeth y cyfarfod gyntaf gyda 2 wedi mynd fel y buaswn wedi ei obeithio, mi roedd cynnal ail ymweliad yn hanfodol o fewn yr 10 diwrnod o’r cyfarfod cyntaf, o fewn y cyfarfod hwn mi roedd yn bwysig fy mod yn egluro a rhannu’r cefnogaeth sydd ar gael I'r teulu gyfan, ac ar gyfer Mam, roedd cefnogaeth ar gael gan wasanaeth cam-ddefnyddio yn yr ardal, er hyn, gwrthodwyd y fam y gefnogaeth hyn, roedd y fam hefyd yn ymwybodol y bod ganddi’r hawl i newid ei meddwl ar unrhyw adeg.  

Gan bod y fam wedi rhannu ei bod yn cael trafferth gyda ymddygiad brawd a chwaer iau 2, roedd gweithiwr cymdeithasol o dim plant hefyd yn cyd-weithio gydag y teulu, ac roedd cynnig o gefnogaeth ar gyfer hyn drwy nyrs ysgol hefyd, mi dderbynnwyd yr gefnogaeth hyn gan rhiant.  

Yn ôl NSPCC (2023), mae camddefnyddio sylweddau gan rieni yn gallu arwain at esgeulustod, eu niweidio yn emosiynol, ac gallu oedi’r plant yn ddatblygiadol sydd yn gallu rhoi’r plant mewn perygl o anawsterau seicolegol a chymdeithasol yn hirdymor. 

Pan mae plant sydd yn byw mewn cartref lle mae camddefnyddio sylweddau yn digwydd yn aml yn dangos canlyniadau negyddol a niweidiol, gan gynnwys yr methu i ddarparu gofal sylfaenol, a gall arwain at hylendid gwael ac yn ogystal a diffyg goruchwyliaeth a maeth cywir, yn dilyn hyn gall arwain tuag at or bryder, iselder ac anhwylderau cysylltiad sydd yn gallu cael niwed emosiynol a seicolegol yn hirdymor. 
Gall hefyd arwain tuag oedi mewn datblygiad ac yn addysgol, hynny yn dilyn dirywiad mewn presenoldeb ysgol. Mae ymchwil yn dangos bod plant sydd wedi bod yn agored i gamddefnyddio sylweddau gan riant yn fwy tebygol o ddefnyddio sylweddau eu hunain pan yn eu arddegau ac/neu oedolyn. Gall hyn waethygu os yw rhiant yn byw mewn tlodi, ansicrwydd tai, a mynediad cyfyngedig at wasanaethau cymorth. 

Yn ôl Iechyd Cyhoeddus Cymru (2023), roedd 4,960 o blant yng Nghymru yn derbyn gofal a chymorth oherwydd camddefnyddio sylweddau gan rieni. Hefyd, cofnodwyd bod  869 o waharddiadau o fewn ysgolion Cymru yn gysylltiedig ag alcohol neu gyffuriau, sydd yn gynnydd o 119% ers 2020–21. 

Mae Fframwaith Triniaeth Camddefnyddio Sylweddau ar gyfer Plant a Phobl Ifanc gan Llywodraeth Cymru yn ddogfen strategol sydd yn amlinellu dulliau integredig o fynd i’r afael â chamddefnyddio sylweddau yng Nghymru, sydd hefyd yn pwysleisio ar blant, pobl ifanc, a’u teuluoedd. 

Nodau’r Fframwaith yw lleihau niwed sydd yn gysylltiedig a chyffuriau a alcohol, gyda’r  gallu i gefnogi teuluoedd sydd yn cael eu heffeithio gan gamddefnyddio sylweddau, mae hefyd yn nodi bod hyrwyddo lles yn ffactor pwysig o ddarparu gwasanaethau sydd yn canolbwyntio ar y plant o fewn y cartref. Gwelir bod y fframwaith yn cydnabod bod plant yn aml yn dioddef yn ddistaw o ganlyniad rhieni neu oedolion sydd yn eu bywydau nhw yn camddefnyddio sylweddau. 

 Mae’r fframwaith  Llywodraeth Cymru (2024)  yn annog partneriaethau rhwng gwasanaethau iechyd, addysg, gofal cymdeithasol, cyfiawnder ieuenctid, a’r trydydd sector i ddarparu cymorth ir teulu. Mae’n pwysleisio ar wasanaethau sydd yn ymwybodol o drawma ac sydd yn deall effaith o brofiadau sydd yn niweidiol ar blant yn ogystal a gallu i ddarparu cymorth sensitif a phwrpasol. 

Wrth gynnal cyfarfodydd statudol bob 10 diwrnod, mi ddaeth yn amlwg nad oedd rhiant, nag 2 yn ymwybodol o effaith cam-ddefnyddio cyffuriau, ond hefyd doedd ddim yn barod i gael gwybodaeth ynglŷn ar effaith. Roedd wedi dod yn amlwg nad oedd 2 yn hapus i fy  gweld gan ei bod yn codi ei llais bob tro oedd y sgwrs yn troi at gyffuriau, roedd 2 i weld yn gallu troi’r cwestiynau yn fy erbyn, ymateb yn negyddol ac yn amddiffynnol a cheisio gwneud i mi beidio gofyn yr cwestiynau oedd yn hanfodol fy mod yn gofyn e.e a yw’r camddefnyddio yn parhau.  

Pan mae person ifanc yn ymateb , mae’n gallu adlewyrchu ar deimladau cymysg fel ofn, cywilydd neu deyrngarwch, Yn ôl WithYou (2025), gall pobl ifanc boeni os y bydd yn rhannu gwybodaeth, yna gall arwain at broblemau i’w hunain neu i’w teulu.  

Mae Change Grow Live (2025) yn nodi bod plant mewn sefyllfaoedd o’r fath yn aml yn profi gôr bryder a dryswch, gan arwain at ymddygiad amddiffynnol. Mae Fframwaith Triniaeth Camddefnyddio Sylweddau Llywodraeth Cymru (2024) yn annog dulliau sydd yn canolbwyntio ar y plentyn ac yn ymwybodol o drawma, gan bwysleisio ar bwysigrwydd o adeiladu ymddiriedaeth. Yn yr un modd, mae Deddf Gwasanaethau Cymdeithasol a Llesiant (Cymru) 2014 yn hyrwyddo dull sydd yn rhoi llais a rheolaeth i’r person ifanc, gan sicrhau eu bod yn teimlo’n ddiogel i rannu eu profiadau pan fyddant yn barod. 

Yn dilyn sgyrsiau gyda 2, roedd yn amser i mi feddwl am ffyrdd arall o allu cyfathrebu yn effeithiol gyda’g 2, felly mi roedd y dull o gyfweld cymhellol yn ddull therapiwtig sydd yn canolbwyntio ar y person ifanc ac sydd yn cael ei ddefnyddio’n eang mewn gwaith cymdeithasol i annog newid ymddygiad, yn enwedig o fewn achosion o’r fath yma o gamddefnyddio sylweddau. Mae’n seilio ar egwyddorion sydd yn mynegi empathi, datblygu anghydfod, rholio gyda gwrthwynebiad, a chefnogi hunan-effeithiolrwydd (Miller a Rollnick, 2013). Trwy ddefnyddio technegau fel cwestiynau agored, gwrando, adlewyrchol, a chrynodebau, mae’n fy ngallu i feithrin ymddiriedaeth ac annog unigolion i archwilio eu cymhellion mewn ffordd ddi-farn.  

Mae’n ddull sydd yn effeithiol mewn sgyrsiau sydd yn ymwneud a  diogelu plant, drwy helpu gweithwyr cymdeithasol i ymgysylltu â rhieni sydd yn wynebu heriau fel camddefnyddio sylweddau neu esgeulustod. Trwy ddefnyddio technegau fel gwrando adlewyrchol, cwestiynau agored, a chrynodebau, mae’r dull yn galluogi trafodaeth onest heb farn, gan leihau gwrthwynebiad ac annog newid gwirfoddol. Yn ôl Forrester et al. (2021), mae cyfweld cymhellol yn gwella ansawdd ymgysylltiad mewn achosion diogelu plant ac yn cynyddu’r tebygolrwydd o newid cadarnhaol. Mae’r dull yn cyd-fynd â phwyslais y Ddeddf Gwasanaethau Cymdeithasol a Llesiant (Cymru) 2014 ar lais, rheolaeth, ac ymyrraeth gynnar, gan sicrhau bod rhieni’n teimlo’n bartneriaid yn hytrach na bod dan archwiliad. Trwy adeiladu ymddiriedaeth a chynnal deialog sensitif, gall gweithwyr cymdeithasol ddefnyddio cyfweld cymhellol i greu amgylchedd lle mae newid yn bosibl ac yn gynaliadwy. 

Mae grwpiau craidd yn elfen ganolog o’r broses amddiffyn plant yng Nghymru, gan weithredu o fewn fframwaith Rhan 7 o Ddeddf Gwasanaethau Cymdeithasol a Llesiant (Cymru) 2014 a’r Gweithdrefnau Diogelu Cymru. Ar ôl i blentyn gael ei gofrestru ar y Rhestr Amddiffyn Plant, mae’r grŵp craidd, sy’n cynnwys y gweithiwr cymdeithasol, gweithwyr proffesiynol allweddol, a’r rhieni—yn cyfarfod o fewn 10 diwrnod gwaith i’r gynhadledd amddiffyn gychwynnol ac yna o leiaf bob pedair wythnos. Prif rôl y grŵp yw gweithredu a monitro’r cynllun amddiffyn plant, rhannu gwybodaeth aml asiantaethau, asesu newidiadau mewn risg, a sicrhau bod y mesurau diogelwch a gytunwyd yn cael eu dilyn yn gyson. Mae’r dull cydweithredol hwn yn galluogi ymyrraeth amserol ac effeithiol, gan sicrhau bod diogelwch a lles y plentyn yn parhau wrth wraidd pob penderfyniad proffesiynol (Llywodraeth Cymru, 2018).  

Yn unol â chanllawiau diogelu Llywodraeth Cymru (2018a), daeth yr ymarferwyr i’r casgliad, ar sail y dystiolaeth a gyflwynwyd, fod y pryderon a godwyd ynghylch 2 yn ddilys oherwydd ei gysylltiadau a’i ddefnydd o gyffuriau. Fodd bynnag, cytunodd yr holl weithwyr proffesiynol fod y niwed a brofwyd yn ystod y digwyddiad dan sylw yn sylweddol, gan adlewyrchu lefel o risg a oedd yn gofyn am ymateb statudol. O ganlyniad, a chan ddilyn y gweithdrefnau a nodir yn y canllawiau diogelu (Llywodraeth Cymru, 2018a) a’r Gweithdrefnau Diogelu Cymru, penderfynwyd mai’r cam mwyaf cymesur ac addas oedd cofrestru 2 a’i chwiorydd ar y gofrestr amddiffyn plant. Mae’r cam hwn yn adlewyrchu’r angen i fonitro’r sefyllfa’n agos, cydlynu ymyriadau aml asiantaethau, a sicrhau bod cynllun amddiffyn cadarn ar waith i leihau risg a hyrwyddo diogelwch parhaus y plant. 

Gan bod nifer o wybodaeth wedi ei dderbyn ynglŷn a 2 a chyffuriau,  roedd yn addas ein bod yn ei chyfeirio at y panel cam fanteisio troseddol ar blant lleol, ac fe gefais i'r dasg o gwblhau asesiad  i nodi lefel bresennol y risg i 2. Er mwyn gwneud hyn defnyddiais offer asesu cam fanteisio troseddol Plant Maxwell (2022), sy’n rhan o’r pecyn offer Maxwell et al. (2022) ar gyfer cam fanteisio troseddol plant. Dewiswyd y offer a’r asesiad hyn gan eu bod yn adlewyrchu’n agos o fodel holistaidd o asesu risg (Maclean, 2017). Mae’r model holistaidd yn defnyddio cryfderau o fodelau eraill tra’n mynd i’r afael â’u gwendidau, megis casglu un math o wybodaeth neu beidio â bod yn ddigon penodol i’r unigolyn yng nghanol y broses (Maclean, 2017). 

Mae pecyn offer Maxwell et al. (2022) a’r offer asesu wedi’u cynllunio i gynorthwyo ymarferwyr i ddogfennu pryderon sy’n gysylltiedig â chamsyniad o gam fanteisio troseddol plant. Maent yn cael eu defnyddio fel proses o asesu a monitro risg ar gyfer pobl ifanc. Wedi’u datblygu gyda nifer o ymchwiliadau, mae’r offer hyn yn cyd-fynd â pholisi Cymru, sydd hefyd yn sicrhau bod y dull yn canolbwyntio ar y person ac yn seiliedig ar hawliau, ac yn integreiddio egwyddorion y gweithdrefnau diogelu Cymru a’r Canllawiau Ymarfer Cymru Gyfan. Trwy ddefnyddio’r offer hwn mi roedd yn fy galluogi gael gwybodaeth a oedd yn gallu tynnu gwybodaeth gymhleth ynghyd gan wahanol asiantaethau, i nodi risgiau a allai lywio cynlluniau rheoli risg yn y dyfodol i 2 o fewn fforwm aml asiantaethau o fewn y panel cam fanteisio troseddol plant yn ei gynnal. 

Roedd angen ystyried egwyddorion y Deddf Gallu Meddwl 2005 (MCA) a chydnabod 2 fel yn gymwys yn ôl egwyddorion Gillick (Gillick v West Norfolk and Wisbech AHA, 1985). Mae hyn yn golygu ei fod yn cael ei ystyried yn ddigon aeddfed i wneud penderfyniadau gwybodus a deall canlyniadau ei weithredoedd. Er bod 2 yn dangos capasiti ar ôl sawl sesiwn ac yn gallu cofio’r risgiau’n glir, parhaodd i fynegi meddyliau am ddefnyddio cyffuriau.
O ganlyniad, canolbwyntiwyd ar ymyrraeth barhaus i ddiwallu ei anghenion drwy gynyddu cyswllt teuluol, lleihau dangosyddion risg, a chydweithio ag asiantaethau perthnasol mewn cyfarfodydd aml asiantaethau. Nod hyn oedd lleihau’r tebygolrwydd o  ddefnyddio cyffuriau dros amser a chynnal ei ddiogelwch.

(Geiriau - 3663)

